Komission asetus (EY) N:o 1570/2003, annettu 5 päivänä syyskuuta 2003, niiden määrien vahvistamisesta, joita varten voidaan jättää tuontitodistushakemuksia 1 päivän tammikuuta ja 30 päivän kesäkuuta 2004 välisenä aikana asetuksessa (EY) N:o 1279/98 Bulgarialle, Tšekille, Slovakialle, Romanialle, Puolalle ja Unkarille säädetyissä naudanlihan tariffikiintiöissä



Virallinen lehti nro L 224 , 06/09/2003 s. 0015 - 0016



Komission asetus (EY) N:o 1570/2003, annettu 5 päivänä syyskuuta 2003, niiden määrien vahvistamisesta, joita varten voidaan jättää tuontitodistushakemuksia 1 päivän tammikuuta ja 30 päivän kesäkuuta 2004 välisenä aikana asetuksessa (EY) N:o 1279/98 Bulgarialle, Tsekille, Slovakialle, Romanialle, Puolalle ja Unkarille säädetyissä naudanlihan tariffikiintiöissä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoston päätöksissä 2003/286/EY, 2003/298/EY, 2003/299/EY, 2003/18/EY, 2003/263/EY ja 2003/285/EY Bulgarialle, Tsekille, Slovakialle, Romanialle, Puolalle ja Unkarille säädettyjen naudanlihan tariffikiintiöiden soveltamista koskevien yksityiskohtaisten sääntöjen vahvistamisesta 19 päivänä kesäkuuta 1998 annetun komission asetuksen (EY) N:o 1279/98(1), sellaisena kuin se on viimeksi muutettuna asetuksella (EY) N:o 1144/2003(2), ja erityisesti sen 4 artiklan 4 kohdan, sekä katsoo seuraavaa: (1) Komission asetuksessa (EY) N:o 1307/2003(3) vahvistetaan 1 päivän heinäkuuta ja 31 päivän joulukuuta 2003 välisenä aikana jätettyjen tuontitodistushakemusten hyväksymisedellytykset. (2) Puolasta ja Unkarista peräisin olevien naudanliha-alan tuotteiden määrät (tariffikiintiön järjestysnumero 09.4707), joita voidaan tuoda erityisedellytyksin 1 päivän heinäkuuta ja 31 päivän joulukuuta 2003 välisenä aikana ja joista on säädetty asetuksen (EY) N:o 1279/98 2 artiklan ensimmäisessä alakohdassa, on käytetty kaikkien käytettävissä olevien määrien osalta. (3) Bulgariasta, Tsekistä, Slovakiasta, Romaniasta ja Unkarista peräisin olevien naudanliha-alan tuotteiden määrät (tariffikiintiön järjestysnumero 09.4774), joita voidaan tuoda erityisedellytyksin 1 päivän heinäkuuta ja 31 päivän joulukuuta 2003 välisenä aikana ja joista on säädetty asetuksen (EY) N:o 1279/98 2 artiklan ensimmäisessä alakohdassa ja joille on haettu tuontitodistuksia, ovat olleet pienempiä kuin käytettävissä olevat määrät. Näin ollen kyseiseltä ajanjaksolta jäljellä olevat määrät olisi mainitun artiklan toisen alakohdan mukaisesti lisättävä seuraavalla jaksolla käytettävissä oleviin määriin kunkin viiden maan tapauksessa. (4) Bulgariasta, Tsekistä, Slovakiasta, Romaniasta, Puolasta ja Unkarista peräisin olevien naudanliha-alan tuotteiden määrät, joita voidaan tuoda erityisedellytyksin 1 päivän tammikuuta ja 30 päivän kesäkuuta 2004 välisenä aikana, on määritettävä siten, että otetaan huomioon kuluneelta ajanjaksolta jäljelle jääneet määrät asetuksen (EY) N:o 1279/98 2 artiklan toisen alakohdan mukaisesti, ON ANTANUT TÄMÄN ASETUKSEN: 1 artikla Määrät, joille voidaan jättää tuontitodistushakemuksia 1 päivän tammikuuta ja 30 päivän kesäkuuta 2004 välisenä aikana asetuksessa (EY) N:o 1279/98 säädetyissä naudanlihan tariffikiintiöissä, luetellaan tämän asetuksen liitteessä alkuperämaan ja kiintiöiden järjestysnumeron mukaan. 2 artikla Tämä asetus tulee voimaan 6 päivänä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä syyskuuta 2003. Komission puolesta J. M. Silva Rodríguez Maatalouden pääjohtaja (1) EYVL L 176, 20.6.1998, s. 12. (2) EUVL L 160, 28.6.2003, s. 44. (3) EUVL L 185, 24.7.2003, s. 16. LIITE Asetuksen (EY) N:o 1279/98 2 artiklassa tarkoitettuna 1 päivän tammikuuta ja 30 päivän kesäkuuta 2004 välisenä aikana käytettävissä olevat määrät >TAULUKON PAIKKA>